jharkhand exit polls 2019: ജാർഖണ്ഡിൽ ഭരണ തുടർച്ചയില്ലെന്ന് സൂചന; എൻആർസി ട്വീറ്റുകൾ മുക്കി ബിജെപി - exit polls say bjp likely to lose jharkhand while party initiates to delete nrc tweets from official handle | Samayam Malayalam
exit polls say bjp likely to lose jharkhand while party initiates to delete nrc tweets from official handle
ജാർഖണ്ഡിൽ ഭരണ തുടർച്ചയില്ലെന്ന് സൂചന; എൻആർസി ട്വീറ്റുകൾ മുക്കി ബിജെപി
Nilin Mathews | Samayam Malayalam | Updated: 21 Dec 2019, 09:53:00 AM
പ്രതിഷേധങ്ങൾക്കിടെ ട്വീറ്റുകൾ മുക്കിയതാണ് ഇപ്പോൾ വിവാദമാകുന്നത്. കഴിഞ്ഞ ഏപ്രിലിൽ അമിത്ഷാ നടത്തിയ പ്രസ്താവന ബിജെപിയുടെ ബംഗാൾ ഘടകത്തിന്റെ പേജിൽ നിന്ന് പിൻവലിച്ചിട്ടുമില്ല.
റാഞ്ചി: ജാർഖണ്ഡിൽ ബിജെപിക്ക് ഭരണനഷ്ടമുണ്ടാകുമെന്ന് എക്‌സിറ്റ് പോൾ ഫല സൂചന. അതിനിടെ, എൻആർസി ട്വീറ്റുകൾ മുക്കിയ ബിജെപിയുടെ നടപടി വിവാദമാകുന്നു. ബിജെപി ഭരിക്കുന്ന ജാർഖണ്ഡിൽ കോൺഗ്രസ് അധികാരം തിരിച്ചു പിടിക്കുമെന്നാണ് എക്‌സിറ്റ് പോൾ സർവേ ഫലം സൂചിപ്പിക്കുന്നത്.
കോൺഗ്രസ് - ജെഎംഎം സഖ്യം അധികാരത്തിലെത്തുമെന്നാണ് ഇന്ത്യാ ടുഡേ, ആക്‌സിസ് മൈ ഇന്ത്യയും പുറത്തുവിട്ട എക്‌സിറ്റ് പോൾ ഫലങ്ങൾ വ്യക്തമാക്കുന്നത്. 38 മുതൽ 50 സീറ്റുകൾ വരെ കോൺഗ്രസ് നേടുമെന്ന് ഇന്ത്യ ടുഡേ ആക്‌സിസ് മൈ ഇന്ത്യ എക്‌സിറ്റ് പോൾ സർവേ പ്രവചിക്കുമ്പോൾ 35 സീറ്റുകൾ വരെ കോൺഗ്രസ് ജെഎംഎം സഖ്യം നേടുമെന്ന് സീ വോട്ടർ സർവേ സൂചിപ്പിക്കുന്നു. 80 സീറ്റുകളിലേക്കാണ് തെരഞ്ഞെടുപ്പ് നടന്നത്.
jhar exit poll
ബിജെപിക്ക് ഏറെ നിർണായകമായ തെരഞ്ഞെടുപ്പിൽ തിരിച്ചടി നേരിടാനുള്ള പ്രധാന കാരണം എൻആർസിയും പൗരത്വ നിയമഭേദഗതിയും തന്നെയാകും. രാജ്യമെങ്ങും പ്രതിഷേധം ശക്തമാകുമ്പോഴും കേന്ദ്ര ബിജെപി നേതൃത്വം കൃത്യമായ മറുപടി നൽകാത്തതും തിരിച്ചടിക്ക് കാരണമായേക്കാം. വടക്കേ ഇന്ത്യയിൽ നിന്ന് പ്രതിഷേധം ദക്ഷിണേന്ത്യയിലേക്കും വ്യാപിക്കുന്ന സ്ഥിതിയാണ് ഇപ്പോൾ.
ഉത്തർപ്രദേശിൽ മാത്രം പ്രക്ഷോഭങ്ങൾക്കിടെ പത്ത് പേർ കൊല്ലപ്പെട്ടതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു. എന്നാൽ, ഉത്തർപ്രദേശിൽ വെടിവെപ്പ് നടന്നിട്ടില്ലെന്നാണ് പോലീസ് ഭാഷ്യം. മധ്യപ്രദേശിൽ 50 ജില്ലകളിൽ നിരോധനാജ്ഞ പ്രഖ്യാപിച്ചതിനൊപ്പം ഇന്റർനെറ്റ്, മൊബൈൽ സേവനങ്ങൾ റദ്ദാക്കുകയും ചെയ്തു. മതത്തിന്റെ അടിസ്ഥാനത്തിലുള്ള പൗരത്വ രജിസ്‌ട്രേഷൻ എന്ന ആശയത്തോട് വലിയ എതിർപ്പാണ് ജനങ്ങൾ പ്രകടിപ്പിക്കുന്നത്.
Also Read: യുപിയിൽ മരണം 11 ആയി; ഒരു തവണ പോലും വെടിവച്ചില്ലെന്ന് പോലീസ്
എന്നാൽ, അതിനിടെ ശ്രദ്ധേയമാകുന്ന മറ്റൊരു പ്രധാന കാര്യമാണ് ബിജെപിയുടെ ഔദ്യോഗിക ട്വിറ്റർ ഹാൻഡിലിൽ നിന്ന് എൻആർസി നടപ്പാക്കുമെന്ന പ്രഖ്യാപനങ്ങൾ സംബന്ധിച്ച ട്വീറ്റുകൾ ഡിലിറ്റ് ചെയ്തത്. പ്രതിഷേധം ശക്തമാകുന്നതിനിടെ കഴിഞ്ഞ ഡിസംബർ 19ന് എൻആർസി നടപ്പാക്കുമെന്ന ട്വീറ്റ് ഡിലിറ്റ് ചെയ്തതായി ദി ക്വിൻറ് റിപ്പോർട്ട് ചെയ്തു. ബുദ്ധ, ഹിന്ദു, സിഖ് മതസ്ഥർക്ക് പൗരത്വം അനുവദിക്കുമ്പോൾ 'നുഴഞ്ഞു കയറ്റക്കാർക്ക്' പൗരത്വം നൽകില്ലെന്ന അമിത് ഷായുടെ പ്രസ്താവനയാണ് ഇപ്പോൾ ബിജെപിയുടെ ട്വിറ്റർ പേജിൽ നിന്ന് അപ്രത്യക്ഷമായിരിക്കുന്നത്.
കഴിഞ്ഞ ഏപ്രിലിലും രാജ്യത്തെ എല്ലാ സംസ്ഥാനങ്ങളിലും എൻആർസി നടപ്പാക്കുമെന്ന് അമിത് ഷാ പ്രസ്താവിച്ചിരുന്നു. എന്നാൽ, ബിജെപിയുടെ ബംഗാൾ ഘടകം ഇപ്പോഴും ട്വിറ്റർ പേജിൽ നിന്ന് വിവാദ ട്വീറ്റ് മാറ്റിയിട്ടില്ലെന്നതാണ് മറ്റൊരു വസ്തുത.
ട്വീറ്റ് മുക്കിയാലും ഇല്ലെങ്കിലും വലിയ കാര്യമൊന്നുമില്ലെന്നും കേന്ദ്ര സർക്കാർ മുൻപ് പറഞ്ഞത് തന്നെയാണ് ഇപ്പോൾ നടപ്പാക്കാൻ ശ്രമിക്കുന്നതെന്നും ആരോപിച്ച് നിരവധി പേർ ട്വിറ്ററിൽ കമന്റ് ചെയ്യുന്നുണ്ട്.
ടിക് ടോക് അടക്കമുള്ള 59 ചൈനീസ് ആപ്പുകൾ രാജ്യത്ത് നിരോധി...
"ശ്വസിക്കാൻ പറ്റുന്നില്ല ഡാഡീ, ഹൃദയം നിലച്ച പോലെ തോന്നു...
'കോൺഗ്രസ് ഭരിക്കുന്ന സംസ്ഥാനങ്ങളിൽ എൻആർസി നടത്തില്ല': പൗരത്വത്തിൽ ഒറ്റപ്പെട്ട് കേന്ദ്രംആര്‍ട്ടിക്കിള്‍ ഷോ
ബിജെപി എൻആർസി ട്വീറ്റുകൾ മുക്കി ബിജെപി NRC CAA Protest jharkhand exit polls 2019 BJP NRC Tweet BJP May Lose Jharkhand
Web Title : exit polls say bjp likely to lose jharkhand while party initiates to delete nrc tweets from official handle